Case ID: 1227186
Sentence 6: Göstərilənlərə əsaslanaraq Məhkum onun hər hansı cinayət əməli törətmədiyini iddia edərək kassasiya şikayətinin təmin edilməsini və apellyasiya instansiyası məhkəməsinin qərarı ləğv edilməklə barəsində bəraət hökmünün çıxarılmasını xahiş edir.İş üzrə təqsirləndirilən şəxsin və şahidlərin ifadələrinə, cinayət-prosessual qanunvericiliyinin bir sıra normalarına istinad edərək işin apellyasiya instansiyası məhkəməsi tərəfindən müəyyən edilmiş faktiki hallarını mübahisələndirən məhkumun müdafiəçisi xxx kassasiya şikayətinə əlavəni onunla əsaslandırmışdır ki, apellyasiya instansiyası məhkəməsi cinayət işi üzrə toplanmış sübutları Azərbaycan Respublikası Cinayət-Prosessual Məcəlləsinin (bundan sonra mətndə CPM-nin) 143-146-cı maddələrinin tələblərinə uyğun olaraq tədqiq etməmiş və qiymətləndirməmiş və bunun nəticəsi olaraq Məhkum barəsində ədalətsiz qərar qəbul etmişdir.